text: Jimmy Nielsen skal være cheftræner
  20 december 2013 kl. 14.47
  Den tidligere målmand i Vejle-buret, Jimmy Nielsen, skal fra 1. januar være cheftræner i klubben Oklahoma City Energy FC
  Knap har Jimmy Nielsen forladt USA's fodboldarenaer før han er tilbage i dem igen. Efter Kansas? mesterskab for et par uger siden annoncerede den tidligere AaB og Vejle-målmand, at han lagde støvlerne og handskerne på hylden.
  Men nu er Jimmy Nielsen tilbage igen. Ved årsskiftet starter han trænergerningen i Oklahoma City Energy FC, en klub der spiller i USA?s næstbedste række
  Der venter nogle kæmpe udfordringer, og det er noget, jeg glæder mig rigtig meget til, siger Jimmy Nielsen til tv2.dk.
  Jimmy Nielsen nåede i perioden fra 2008-2010 70 kampe for Vejle Boldklub
  